   لاهور (ويب ڊيسڪ) انگلينڊ جي دوري لاءِ قومي ٽيم جي بيٽنگ ڪوچ يونس خان چيو آهي ته مان پنهنجو تجربو نوجوان رانديگرن ۾ منتقل ڪرڻ جي ڪوشش ڪندس ۽ باب وولمر جي انداز ۾ رانديگرن جي ڪوچنگ ڪرڻ چاهيندس. اربع ڏينهن آن لائن پريس ڪانفرنس ۾ اڳوڻي ڪپتان يونس خان چيو ته مون کي پاڪستان وڏي وڏي ۽ شهرت ڏني، سمجهان ٿو ته عمر جي ان حصي ۾ آهيان، جتي نوجوان رانديگرن کي پنهنجي تجربا سيکاري پاڪستان کي ڪجهه واپس ڏئي سگهان. هن چيو مان اهو نٿو چئي سگهان ته مون وٽ صفا وقت ناهي، جيڪڏهن اسان چاهيون ته هڪ ٻه ڏينهن ۾ گهڻيون شيون بهتر ڪري سگهون ٿا، ڪوشش هوندي ته گهٽ کان گهٽ وقت ۾ نوجوانن کي تجربا سيکاريان پر موجوده حالتن ۾ ايس او پيز سبب ڪجهه ڏکيائيون آهن. سندس چوڻ هو مون کي پنهنجي حدن جي باري ۾ ٻڌايو ويو آهي ته ڪيئن ڪم ڪرڻو آهي، انهن ماڻهن مان آهيان جيڪي پنهنجي حدن ۾ رهڻ اخلاقي ذميواري سمجهندا آهن، ڪوشش هوندي ته رانديگرن جي ائين ڪوچنگ ڪيان، جيئن باب وولمر اسان جي ڪوچنگ ڪندو هو، هو پنهنجا گُر اسان جي ئي انداز ۾ اسان کي سيکاريندو هو.